cyanic-selkie/wikianc huggingface dataset:
เภสัชเวท
เครื่องยา
เครื่องยา (Crude Drug) เป็นคำที่ใช้เรียกแหล่งที่มาของยาที่เป็นพืชหรือสัตว์ ซึ่งมักพบในรูปแบบที่ยังไม่สามารถนำไปใช้เป็นยาได้ ต่อมาคำว่า "เครื่องยา" ยังรวมไปถึงเภสัชภัณฑ์ที่มาจากแร่ธาตุก็ได้ แต่ทั้งนี้ต้องอยู่ในโครงสร้างแบบสารอินทรีย์ เช่น โคลิน, เบนโตไนต์ เป็นต้น เครื่องยาเป็นคำที่ใช้แสดงความสัมพันธ์ระหว่างผลิตภัณฑ์ทางธรรมชาติที่ไม่มีคุณประโยชน์ทางการรักษาจนกว่าจะผ่านกระบวนการทางเภสัชกรรมจนให้ผลผลิตที่มีคุณสมบัติทางการรักษา ในสมัยโบราณได้มีการจัดจำแนกเครื่องยาตามประเภทของสารว่าอยู่ในเซลล์ (cellular) หรือไม่อยู่ในเซลล์ (acellular) โดยพิจารณาจากโครงสร้างของเครื่องยาว่ามีโครงสร้างใดๆที่แสดงถึงเป็นผลิตผลจากพืชหรือไม่ หากมีโครงสร้างที่แสดงถึงที่มาจากพืชก็จะจัดเข้าจำพวกของสารอยู่ในเซลล์ แต่ปัจจุบันได้มีการจำแนกประเภทของเครื่องยาออกเป็นประเภทต่างๆ โดยใช้ระบบการจัดจำแนกดังต่อไปนี้
มาตรฐานเครื่องยา
การตรวจมาตรฐานของสมุนไพรในสมัยโบราณได้มีการจำแนกตามเป้าประสงค์ในการค้นหาคุณสมบัติของเครื่องยาเอง หรือการเสาะหาวิธีมาตรฐานที่ใช้เป็นบรรทัดฐานในการพิจารณา ซึ่งจำแนกได้ 3 ประเภท คือ การตรวจดูมาตรฐานด้านโครงสร้าง คือ การตรวจดูสิ่งปลอมปนที่มากับเครื่องยา โดยสามารถกำจัดออกได้โดยใช้วิธีการฝัด การผ่านแร่ง หรือการใช้ลมเป่า อีกวิธีหนึ่งคือการวิเคราะห์เรื่องยา เพื่อหาสารสำคัญ และการตรวจมาตรฐานทางกายภาพ เช่น การหาค่าความถ่วงจำเพาะ ค่าความหนืด ค่าจุดหลอมเหลวและจุดเดือด เป็นต้น ปัจจุบันได้มีการพัฒนาการวิเคราะห์เครื่องยาโดยการพิจารณาการหาน้ำหนักที่หายไปเมื่อทำให้แห้ง, ปริมาณเถ้ารวม, ปริมาณเถ้าที่ไม่ละลายในกรด, การหาปริมาณสิ่งสกัด รวมถึงการวัดปริมาณน้ำมันหอมระเหย และการวัดปริมาณน้ำในเครื่องยา
ปัจจุบันสมุนไพรที่เข้าสู่กระบวนการผลิตยาจำเป็นต้องผ่านการตรวจสอบและต้องเป็นเครื่องยาที่ได้ถูกกำหนดโดยมาตรฐานเภสัชตำรับ เครื่องยาที่บรรจุในเภสัชตำรับปัจจุบัน จะเรียกว่า "Official Drugs" หรือเคยบรรจุแต่ได้คัดออกไปแล้วนั้นจะเรียกว่า "Official Drugs" และที่ไม่เคยได้รับการบรรจุในเภสัชตำรับเลยจะเรียกว่า "Nonoffcial Drugs" โดยเครื่องยาที่นำมาผลิตนั้นจำเป็นต้องบรรยายรายละเอียดของเครื่องยานั้นๆก่อนนำมาผลิตเรียกว่า "โมโนกราฟ"
การตรวจสอบมาตรฐานเครื่องยาเพื่อนำมาใช้ในการผลิตยาแบ่งได้เป็น 2 ขั้นตอนสำคัญคือ การตรวจมาตรฐานของสมุนไพรก่อนการผลิต เช่น การตรวจสอบชนิด ชื่อ และส่วนที่มาใช้ในการผลิต สรรพคุณรรวมถึงสารสำคัญ สิ่งแปลกปลอม สิ่งปลอมปน การปนเปื้อน เป็นต้น และการตรวจสอบมาตรฐานของยาหลังการผลิต หรือการตรวจสอบยาสำเร็จรูป ประกอบด้วย การตรวจลักษณะภายนอก, การผันแปรของน้ำหนักยา การแตกและกระจายตัว การปนเปื้อนเชื้อจุลินทรีย์ เป็นต้น
การพิสูจน์เอกลักษณ์ของสมุนไพร
การนำสมุนไพรมาใช้เป็นวัตถุดิบในการผลิตยาจำเป็นต้องมีการพิสูจน์เอกลักษณ์ของวัตถุดิบดังกล่าวที่ได้มา เนื่องจากในธรรมชาติมีสมุนไพรมากมายหลากหลายชนิดที่มีลักษณะคล้ายคลึงกัน การพิสูจน์เอกลักษณ์จะเป็นเครื่องยืนยันถึงชนิดพันธุ์สมุนไพรที่นำมาใช้เป็นวัตถุดิบนั้นว่าถูกต้อง และมีสารสำคัญในปริมาณเพียงพอต่อการนำมาผลิตเป็นยา การพิสูจน์เอกลักษณ์ของสมุนไพรที่นิยมกระทำในปัจจุบันคือการตรวจมิญชวิทยาของสมุนไพร (Plant Histology) คือการศึกษาลักษณะของพืชอย่างละเอียดในระดับเซลล์และเนื้อเยื่อโดยอาศัยกล้องจุลทรรศน์ ซึ่งนอกจากประโยชน์การพิสูจน์เอกลักษณ์แล้วนั้น ยังมีประโยชน์ในการตรวจหาสิ่งปลิมปนได้อีกด้วย นอกจากนี้ยังใช้วิธีการพิสูจน์เอกลักษณ์โดยใช้เทคนิคทางโมเลกุล (Molecular Identification) ซึ่งมักใช้เมื่อสมุนไพรมีลักษณะคล้ายคลึงกันมาก ยากต่อการตรวจสอบแม้วิธีการใช้กล้องจุลทรรศน์ โดยอาศัยหลักการของเครื่องหมายทางพันธุกรรม (Genetic Marker) โดยนำเครื่องหมายดังกล่าวมาประยุกต์โดยใช้ลายพิมพ์ดีเอ็นเอ (DNA fingerprinting)
คาร์โบไฮเดรต
พืชสะสมพลังงานในหลากหลายรูปแบบ รูปแบบหนึ่งคือคาร์โบไฮเดรต ซึ่งประกอบด้วยมอโนแซ็กคาไรด์และพอลิแซ็กคาไรด์ นอกจากนี้ยังมีสารผลิตภัณฑ์จากกระบวนการเผาผลาญของพืชได้แก่ สารในกลุ่มแอลกอฮอล์เช่น ซอร์บิทอล, เซลลูโลสในรูปของเมือก (mucilage) และยาง (gum) โดยคาร์โบไฮเดรตที่นำมาใช้ในการรักษาส่วนมากเป็นกลุ่มของพอลิแซ็กคาไรด์และกลุ่มของเมือกและยาง
พอลิแซ็กคาไรด์มีคุณสมบัติด้านการทำปฏิกิริยาต่อระบบภูมิคุ้มกันของร่างกาย โดยเพิ่มความแข็งแกร่งขึ้น พอลิแซ็กคาไรด์ประกอบขึ้นจากน้ำตาลโมเลกุลเดี่ยวหลายๆโมเลกุลสร้างพันธะต่อกันจนเกิดเป็นสายยาว แบ่งได้ออกเป็น 2 ประเภทคือแบบละลายน้ำได้และละลายน้ำไม่ได้ ซึ่งแป้งจากพืช, ยาง และเมือกล้วนเป็นสารจำพวกพอลิแซ็กคาไรด์ทั้งสิ้น
นอกจากนี้ยังมีสารจำพวกเซลลูโลสที่นำมาประยุกต์ใช้ด้านการรักษาเช่นคอตตอน, เรยอนบริสุทธิ์ ซึ่งนำมาใช้เป็นยาระบาย (bulk agent) เพื่อบรรเทาอาการท้องผูก
วัดชัยสิทธิ์ (จังหวัดแพร่)
วัดชัยสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ป้าก อำเภอวังชิ้น จังหวัดแพร่ ที่ดินตั้งวัดมีเนื้อที่ 5 ไร่ 1 งาน 20 ตารางวา
เภสัชเวท
ไกลโคไซด์
นักวิทยาศาสตร์ได้จัดแบ่งประเภทของไกลโคไซด์ออกเป็นหลายประเภททั้งแบ่งตามส่วนที่เป็นน้ำตาล (ไกลโคน) โดยมีการจัดกลุ่มโดยใช้ชื่อเรียกตามชื่อของน้ำตาลนั้นๆ เช่น หากเป็นน้ำตาลฟรุกโตสจะเรียกชื่อสารไกลโคไซด์ดังกล่าวว่าฟรุกโตไซด์ หรือกรดกลูคูโรนิกจะเรียกชื่อสารว่ากลูคูโรไนด์เป็นต้น และการจัดแบ่งตามส่วนที่ไม่ใช่น้ำตาล (อะไกลโคน) แบ่งตามรูปแบบโครงสร้างของสารนั้นๆ เช่น แอลกอฮอล์ไกลโคไซด์, แอนธราควิโนนไกลโคไซด์, คูมารินส์, ไซยาโนจินิกไกลโคไซด์, ฟลาโวนอยด์ไกลโคไซด์, ฟิโนลิกไกลโคไซด์, ซาโปนิน, คาร์ดิแอกไกลโคไซด์, ไธโอไกลโคไซด์
วัดชัยสิทธิ์ (จังหวัดแพร่)
วัดชัยสิทธิ์ หรือ วัดพระธาตุขวยปู สร้างเมื่อ พ.ศ. 2446 โดยมีพระครูนันตาเป็นผู้ริเริ่มก่อตั้งวัดขึ้น วัดประดิษฐานของพระธาตุขวยปู (คำว่า ขวยปู หรือขุยปู หมายถึง รูปู) เป็นพระธาตุมีอายุร่วมสมัยกับวัดพระสิงห์ และพระธาตุดอยสุเทพ จังหวัดเชียงใหม่ เล่ากันว่า จันทร์วงศ์ เป็นผู้ก่อสร้างและปฏิสังขรณ์พระธาตุขวยปู ตามตำนานเสลธาตุ ซึ่งเชื่อกันว่าสร้างตั้งแต่สมัยพระเจ้าอโศกมหาราช ที่ทรงสร้างพระเจดีย์ 84000 องค์ทั่วโลก ซึ่งพระธาตุขวยปูหรือพระมหาชินธาตุขวยปูก็เป็นหนึ่งในนั้น พระเจดีย์องค์แรกที่ถูกสร้างขึ้นในเมืองเววาทะภาษิต (เมืองลอง) จากนั้นพังลงมา องค์ที่สองได้สร้างครอบทับที่เดิมโดยพระมหาเถระวัดซางและนาตุ้ม แต่ก็พังลงมาเพราะฟ้าผ่า องค์ที่สามก็ถูกสร้างขึ้นทับองค์เดิมอีก โดยพระมหาเถระอินต๊ะแห่งวัดพระยืน ได้สร้างไว้ ก็ต้องพังลงมาจากเหตุการณ์แผ่นดินไหวและองค์ปัจจุบัน สร้างโดยพระครูญาณวิลาศ (ครูบานันตาติยา) โดยมีเจ้าบุญวาท์ยวงศ์มานิต เจ้านครลำปางเป็นผู้อุปถัมภ์ เริ่มสร้างเมื่อ พ.ศ. 2443 แล้วเสร็จเมื่อ พ.ศ. 2446 โดยศิลปะขององค์พระมหาชินธาตุขวยปูเป็นแบบล้านนาผสมพม่า
ในตำนานกล่าวว่า ในสมัยเมื่อพระพุทธเจ้าทรงเสวยพระชาติเป็นพระโพธิสัตว์ ทรงกำเนิดเป็นปูนาใหญ่ สีเหลือง เรียกว่า ปูคำ ปูคำเลี้ยงดูแม่ที่แก่ชราอาศัยอยู่ในถ้ำกก บ้านแม่ป้าก ปูคำเป็นปูที่มีความกตัญญู คอยดูแลแม่ผู้แก่ชรา ปูคำได้บำเพ็ญ รักษาศีลภาวนา สั่งสมบารมีทาน อยู่ที่ถ้ำ จวบจนแม่เสียชีวิต ปูคำพระโพธิสัตว์ จึงได้ตัดสินใจที่จะเจาะรูเพื่อเดินทางออกจากถ้ำไปสั่งสมบารมีทาน ก่อนที่ปูคำจะเจาะรูออกจากถ้ำก็เกิดคิดถึงแม่ ถ้ำที่อยู่อาศัย จึงเจาะรูโพล่ขึ้นเป็นเนินพิเศษทางทิศตะวันออก ห่างจากถ้ำประมาณ 300 เมตร พร้อมตั้งจิตอธิฐานว่า ให้ที่แห่งนี้เป็นที่ประดิษฐานพระบรมสารีริกธาตุของพระสัมมาสัมพุทธเจ้า เมื่อพระสัมมาสัมพุทธเจ้าทรงปรินิพพาน พระอโศกมหาราชแห่งอินเดีย ได้ส่งพระธรรมทูตมาเผยแพร่ศาสนาและได้นำพระบรมสารีริกธาตุ ไหล่ด้านซ้ายของพระพุทธเจ้ามาประดิษฐ์ไว้ในรูปู แล้วก่อเจดีย์ทับไว้ คือ พระธาตุขวยปู ในปัจจุบัน
เภสัชเวท
แอนธราควิโนนไกลโคไซด์
แอนทราควิโนนไกลโคไซด์ (Anthraquinone Glycoside) เป็นสารในกลุ่มควิโนน โครงสร้างของสารประกอบด้วยวงเบนซีน 3 วงทำพันธะต่อกัน สามารถสังเคราะห์แอนธราควิโนนไกลโคไซด์เป็นสารในรูปแบบอื่นๆ ที่ใช้ในทางเภสัชกรรมได้แก่ แอนธรานอล (Anthranol), ออกแซนโธรน (Oxanthrone) และ ไดแอนโธรน (Dianthrone) สารจำพวกแอนธราควิโนนไกลโคไซด์นำไปใช้ประโยชน์เป็นยาระบายโดยใช้ว่านหางจระเข้แห้ง, ใบมะขามแขก, ฝักคูน, ใบชุมเห็ดเทศ เป็นต้น ทั้งนี้ในแต่ละต้นจะมีสารที่แตกต่างกันอาทิ เซ็นโนไซด์ซึ่งพบในใบมะขามแขก, อะโลอินในฝักคูน เป็นต้น
คูมารินส์
คูมารินส์ (coumarins) มีโครงสร้างหลักเป็น 2-α-benzopyrone พบในธรรมชาติทั้งรูปไกลโคไซด์และอะไกลโคน จัดเป็นสารจำพวกแลกโตนไกลโคไซด์ มีการจำแนกคูมารินส์ตามลักษณะโครงสร้างออกเป็น simple coumarins, furanocoumarins, pyrocoumarins, phenyl coumarins และ bicoumarins พบได้ทั้งในพืชและจุลินทรีย์  มีชีวสังเคราะห์ผ่านวิถีชิกิเมต สามารถทดสอบการเรืองแสงภายใต้แสงยูวี  อนุพันธ์สังเคราะห์ของคูมารินส์มีการนำมาใช้ประโยชน์ทางการแพทย์ เช่น ใช้เป็นยาต้านการแข็งตัวของเลือด และยารักษาโรคด่างขาว   แหล่งของสารคูมารินส์ เช่น เมล็ดพรรณผักกาด และ tonka bean
ไซยาโนจินิกไกลโคไซด์
ไซยาโนจินิกไกลโคไซด์และเอนไซม์ในการทำปฏิกิริยาไฮโดรไลซิสนั้นถูกสร้างจากพืช หากแต่จัดเก็บในคนละส่วน จึงทำให้ไม่เกิดปฏิกิริยากับพืช แต่หากเนื้อเยื่อพืชถูกทำลายและไซยาโนจินิกไกลโคไซด์และเอนไซม์เข้าทำปฏิริยากันก็อาจเกิดการปลดปล่อยกรดไฮโดรไซยานิกซึ่งเป็นพิษต่อสิ่งมีชีวิต นักพฤกษศาสตร์จึงเชื่อว่าเป็นกลไกหนึ่งของพืชที่ป้องกันการถูกทำลาย ไซยาโนจินิกไกลโคไซด์ถูกสะสมในปริมาณมากในพืชที่ยังอ่อนหรือส่วนที่ยังอ่อนของพืช เช่น ใบอ่อน หรือ ยอดอ่อน เป็นต้น
ซาโปนิน
saponin เป็นสารกลุ่มไกลโคไซด์ที่มีสมบัติเป็นแอมฟิฟิล (amphiphile) สามารถละลายได้ทั้งในน้ำและไขมัน จะเกิดเป็นฟองเมื่อนำมาผสมกับสารละลายในน้ำ สารกลุ่มซาโปนินมักมีโครงสร้างเป็นไกลโคไซด์ชนิดไฮโดรฟิลิก (ละลายน้ำ) จับกับสารอนุพันธ์ไตรเทอร์พีนชนิดไลโพฟิลิก (ละลายในไขมัน) พบในพืชวงศ์เงาะ (Sapindaceae), วงศ์ก่วม (Aceraceae) และวงศ์ Hippocastanaceae นอกจากนี้ยังพบได้ทั่วไปในพืชหลายชนิด เช่น ถั่วเหลือง, ถั่วเขียว, ถั่วปากอ้า, ชะเอมเทศ, ผักโขม, มันมือเสือ, หน่อไม้ฝรั่ง, ชาและแอลแฟลฟา ซาโปนินสามารถพบได้ในรูปอื่น เช่น ไจพีโนไซด์ (gypenosides) ในเจี๋ยวกู่หลานและจินเซนโนไซด์ (ginsenosides) ในโสม แต่เดิมเชื่อว่าซาโปนินพบได้เฉพาะในพืช แต่ภายหลังมีการพบในสัตว์ทะเลด้วย
แทนนิน
แทนนินได้นำมาใช้ครั้งแรกในการฟอกหนังให้ได้หนังที่ดีและอ่อนนุ่ม จนกระทั่งได้มีการทดลองเพื่อศึกษาวิธีการฟอกหนังที่ดีจนนำมาสู่การค้นหาสารจำพวกแทนนินซึ่งมีรสฝาด ซึ่งเป็นสารประกอบจำนวกโพลีฟีนอล แทนนินจึงเป็นสารอินทรีย์จำพวกฟีนอลซึ่งมีสัณญานแบบไม่เป็นผลึก (amorphous)มีคุณสมบัติการทำให้เกิดสีและตกตะกอนกับเหล็กและโลหะอื่นๆ โดยมีการจำแนกสารจำพวกแทนนินเป็น 2 ประเภทคือแทนนินแท้จริง (true tannin) และแทนนินเสมือน (pseudotannin) ตามน้ำหนักของโมเลกุล
แทนนินนำมาใช้ประโยชน์ในการแก้ท้องเสีย รักษาโรคจากไวรัสและยาปฏิชีวนะ, การฟอกหนัง ย้อมอวน แห ให้ทนทานต่อสภาพที่เค็ม, นำมาใช้เป็นองค์ประกอบของกลิ่นและรสชาติในเครื่องดื่มจำพวกชา กาแฟ ไวน์และเบียร์ นอกจากนี้ยังมีประโยชน์ในอุตสาหกรรมปิโตรเลียมในการลดความหนืดของดินเหนียวในการขุดเจาะบ่อลึกๆ ตัวอย่างพืชที่มีสารจำพวกแทนนินได้แก่ เบญกานี, กะเมีย (สีเสียดเทศ), โกฐน้ำเต้า เป็นต้น
เทอร์ปีนอยส์
เทอร์ปีนอยส์เป็นสารในกลุ่มสารอินทรีย์ที่พบมากในพืชชั้นสูงและพบได้ในส่วนที่หลากหลายของพืช ตั้งแต่เมล็ด ลำต้น ดอก หรือใบ และพบในพืชชั้นต่ำบางชนิดเช่น รา มอส สาหร่าย เป็นต้น แม้แต่ในสิ่งมีชีวิตใต้ทะเลก็ยังมีการค้นพบสารในกลุ่มนี้เช่นกัน เทอร์ปีนอยส์เกิดจากการเชื่อมต่อกันของไอโซปรีนตั้งแต่ 2 หน่วยขึ้นไปทำให้เกิดความหลากหลายของเทอร์ปีนอยส์จนกระทั่ง L.Ruzicka ได้ตั้งกฎการเกิดสารจำพวกเทอร์ปีนอยส์ชื่อว่า "Biogenic Isoprene Rule"
เทอร์ปีนอยส์เป็นสารที่มีชีวสังเคราะห์ผ่านวิธีอะซิเตต - กรดเมวาโลเนต และยังมีสารอีกกลุ่มที่มิได้ผ่านวิถีดังกล่าวซึ่งเรียกสารกลุ่มนี้ว่า "เมโรเทอร์ปีนอยส์" (Meroterpenoids) เช่น วิตามินเคและวิตามินอี เทอร์ปีนอยส์เป็นสารที่ประกอบด้วยส่วนของไฮโดรคาร์บอนในรูปสารประกอบออกซิไดซ์ มีการแบ่งประเภทของเทอร์ปีนอยส์ออกเป็นหลายประเภทตามจำนวนการเชื่อมต่อของไอโซปรีน เช่น มอโนเทอร์ปีนอยส์, ไดเทอร์ปีนอยส์, ไตรเทอร์ปีนอยส์ และเตตระเทอร์ปีนอยส์
น้ำมันหอมระเหย
น้ำมันหอมระเหยมีส่วนประกอบสำคัญของสารจำพวกโมโนเทอร์ปีนอยส์เป็นส่วนใหญ่ ซึ่งมีรูปแบบของสารกว่า 35 รูปแบบ น้ำมันหอมระเหยเป็นสารที่มีกลิ่น ระเหยได้ง่ายที่อุณหภูมิปกติ เมื่อสกัดออกมาใหม่ๆ จะไม่มีสี เมื่อเก็บไว้นานจะมีสีคล้ำขึ้น มีคุณสมบัติสำคัญเกี่ยวข้องกับการดำรงชีพของพืช เช่น ไล่แมลงรวมถึงศัตรูพืชต่างๆ ล่อให้เกิดการผสมเกสรของพืช เป็นต้น โดยพบอยู่ในพืชเพียงบางวงศ์เท่านั้น โดยพืชจะมีโครงสร้างพิเศษในการเก็บรักษาน้ำมันหอมระเหยไว้ เช่น วงศ์กะเพรา พบน้ำมันในรูปแกลนดูลาร์แฮร์ (glandular hair) หรือวงศ์พริกไทยที่อยู่ในรูปของต่อมเพิร์ล (pearl gland)
น้ำมันหอมระเหยมีองค์ประกอบทางเคมีสองส่วนคือส่วนเทอร์ปีนหรือเทอร์ปีนอยส์ และส่วนสารประกอบอะโรมาติก ทั้งนี้ยังได้มีการจัดจำแนกน้ำมันหอมระเหยเป็นโครงสร้างต่างๆ เช่น พวกที่มีโครงสร้างไฮโดรคาร์บอน, แอลกอฮอล์, แอลดีไฮด์ เป็นต้น ทั้งนี้ล้วนมีคุณสมบัติสำคัญคือการมีกลิ่นเฉพาะตัว, ความสามารถการละลายน้ำที่ไม่ดี และมีค่าดรรชนีหักเหสูงมาก
การสกัดน้ำมันหอมระเหยเพื่อนำมาใช้งานมีวิธีการหลายรูปแบบ เช่น การกลั่น, การบีบอัด, การดูดกลั่น และการกลั่นปราศจากอากาศ การเลือกวิธีสกัดขึ้นอยู่กับรูปแบบและคุณสมบัติของน้ำมันหอมระเหย เช่นพืชที่มีน้ำมันหอมระเหยจำนวนมากนิยมใช้วิธีการบีบอัด แต่หากมีปริมาณน้อยและอยู่ในเซลล์พืชก็ควรใช้วิธีการดูดกลั่น เป็นต้น
น้ำมันหอมระเหยมีการนำไปใช้ในทางบำบัดที่เรียกว่า "สุคนธบำบัด" โดยให้น้ำมันหอมระเหยไปออกฤทธิ์ต่อร่างกายใน 3 วิธีคือ การออกฤทธิ์เพื่อการเปลี่ยนแปลงทางเคมี, การออกฤทธิ์เพื่อให้เกิดการกระตุ้นหลั่งสารเคมี และการออกฤทธิ์ทางจิตใจ โดยวิธีทางสุคนธบำบัดนั้นจะใช้น้ำมันหอมระเหยที่สกัดจากพืชเท่านั้น และมีการนำไปใช้ประโยชน์ทางด้านอื่นๆ อีก ได้แก่ เครื่องสำอาง, การนวด และการสูดดมกลิ่น แต่ทั้งนี้ควรเจือจางด้วย carrier oil ก่อนการใช้และควรทดสอบการแพทย์ก่อนการใช้งาน
ยางไม้และสารประกอบ
ยางไม้ (resin) เป็นสารประกอบประเภทไฮโดรคาร์บอนที่หลั่งออกมาจากพืชหลายชนิด โดยเฉพาะพืชจำพวกสน
อาร์ตูร์ แมลู
อาร์ตูร์ เอ็งรีกี รามุส จี โอลีเวย์รา แมลู (Arthur Henrique Ramos de Oliveira Melo; เกิด 12 สิงหาคม ค.ศ. 1996) หรือที่รู้จักกันในชื่อ อาร์ตูร์ เป็นนักฟุตบอลอาชีพชาวบราซิล ปัจจุบันเล่นในตำแหน่งกองกลางให้แก่ลิเวอร์พูล (ผ่านการยืมตัวจากยูเวนตุส) และทีมชาติบราซิล
อาร์ตูร์เกิดในโกยาเนีย เขาเริ่มต้นอาชีพนักฟุตบอลกับเกรมียู และพาทีมชนะเลิศโกปาลีเบร์ตาโดเรส 2017 และกัมเปโอนาตูกาอูชู 2018 หลังจาก 3 ปีของเขากับเกรมียู อาร์ตูร์เซ็นสัญญากับบาร์เซโลนาใน ค.ศ. 2018 ด้วยค่าตัว 31 ล้านยูโร เขาร่วมทีมกับทีมจากกาตาลัน 2 ฤดูกาล ก่อนที่ในปี ค.ศ. 2020 ตัวเขาได้ย้ายเข้าร่วมทีมยูเวนตุสในราคา 72 ล้านยูโร โดยเป็นข้อตกลงการสลับตัวกันกับมิราเล็ม ปิยานิช ที่จะย้ายร่วมทีมบาร์เซโลนาแทน ทั้งหมดมีผลหลังจบฤดูกาล 2019–20
อาร์ตูร์ลงเล่นให้ทีมชาติบราซิลชุดใหญ่ครั้งแรกใน ค.ศ. 2018 หลังจากก่อนหน้านี้ได้ลงเล่นให้รุ่นอายุไม่เกิน 17 ปี ต่อมาเขาได้ติดทีมชาติบราซิลชุดชนะเลิศการแข่งขันโกปาอาเมริกา 2019 ที่บราซิลเป็นเจ้าภาพ
อ้างอิง
1996
อำเภอพระยืน
พระยืน เป็นอำเภอขนาดกลางแห่งหนึ่งในจังหวัดขอนแก่น
ที่ตั้งและอาณาเขต
อำเภอตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอพระยืนแบ่งเขตการปกครองย่อยออกเป็น 5 ตำบล 46 หมู่บ้าน ได้แก่
การปกครองส่วนท้องถิ่น
ท้องที่อำเภอพระยืนประกอบด้วยองค์กรปกครองส่วนท้องถิ่น 6 แห่ง ได้แก่
อาชีพ
อาชีพรองที่สำคัญ มีโรงงานทำเสื่อพลาสติก ประชาชนบางส่วนที่ว่างจากอาชีพทำนาแล้วจะเร่ขายเสื่อทั่วประเทศ, ทำไร่มันสำปะหลัง
จังกิล
Jangil (หรือ Rutland Jarawa) เคยเป็นหนึ่งในชาวพื้นเมืองของหมู่เกาะอันดามันในอ่าวเบงกอล พวกเขาอาศัยอยู่ในเกาะ Rutland และถูกเรียกว่า Rutland Jarawa เนื่องจากคาดว่าเกี่ยวข้องกับชาว Jarawa
เนื่องจากพบและมีการบันทึกไว้ครั้งแรกในช่วงกลางทตวรรษที่ 1800 การติดต่อโดยตรงกับพวกเขาจึงหาได้ยาก และพวกเขาหลีกเลี่ยงการติดต่อ การสำรวจในทศวรรษที่ 1920 ไม่พบสัญญาณของการดำรงอยู่ของพวกเขา การสูญพันธุ์อาจเป็นผลมาจากโรคจากโลกภายนอก
สร่ง
สร่ง เป็นอาหารว่างชนิดหนึ่งของไทย ทำจากเนื้อหมูหรือไก่สับละเอียดคลุกเคล้ากับเครื่องปรุงรสปั้นเป็นก้อนกลม พันด้วยเส้นมี่สั้ว แล้วนำไปทอดจนสีเหลือง หน้าตาคล้ายลูกตะกร้อ รับประทานคู่กับน้ำจิ้ม สร่งเกิดขึ้นในยุครัตนโกสินทร์ แต่เดิมเป็นอาหารชาววังเพราะขณะนั้นมี่สั้วมีราคาแพง โดยชาวบ้านแต่ก่อนจะทำสร่งโดยใช้เนื้อไก่แทนเนื้อหมู ใช้ไข่ไก่แทนมี่สั้ว ซึ่งหาได้ง่ายและราคาถูกกว่า บ้างก็ใช้เนื้อปลาสับด้วยแต่ไม่เป็นที่นิยม
สร่งประกอบไปด้วย เนื้อหมูหรือเนื้อไก่สับละเอียด กระเทียม รากผักชี น้ำปลา พริกไทย ไข่ไก่ และมี่สั้ว เบื้องต้นนำกระเทียม รากผักชี และพริกไทยโขลกจนละเอียด จากนั้นนำเครื่องที่โขลกไปคลุกเคล้ากับเนื้อสับละเอียด จากนั้นใส่ไข่ไก่และน้ำปลา (หรืออาจใส่แป้งข้าวโพดด้วย) ลงไปนวดผสมในเนื้อเหนียวหนืดสำหรับปั้นให้เป็นก้อนกลมขนาดน้อย แล้วใช้มี่สั้วที่ลวกและแช่น้ำเย็นมาแล้วมาพันโดยซ่อนปลายมี่สั้วไม่ให้เส้นแตกกระจายและเป็นทรงกลม จากนั้นจึงนำไปทอดจนสีเหลืองนวล รับประทานคู่กับน้ำจิ้มไก่, น้ำจิ้มบ๊วย หรือซอสมะเขือเทศ
กลุ่มโนรน
กลุ่มโนรน (Noron) เป็นกลุ่มการเมืองของราชวงศ์โชซ็อน พวกเขาประกอบด้วยผู้สนับสนุนของซง ชี-ย็อลหลังจากการแตกแยกของฝ่ายตะวันตก กลุ่มโนรนประสบปัญหาหลังจากการเสียชีวิตของคิม ซ็อก-จู ในปี ค.ศ. 1684 และการประหารชีวิตของซง ชี-ย็อล ในปี ค.ศ. 1689 ในปี ค.ศ. 1701 พระนางอินฮย็อนพระมเหสีของพระเจ้าซุกจงแห่งโชซ็อน ซึ่งได้รับการสนับสนุนจากกลุ่มโนรนสิ้นพระชนม์ พวกเขาสนับสนุนเจ้าชาย อี กึม ซึ่งต่อมาได้ขึ้นครองราชบัลลังก์เป็นพระเจ้าย็องโจแห่งโชซ็อนในปี ค.ศ. 1724
รอยัลไฮเนส
รอยัลไฮเนส (Royal Highness) หรือ รอยัลไฮนิส (/ˈhʌɪnɪs/ ) เป็นฐานันดรศักดิ์ของสมาชิกราชวงศ์บางชั้นในทวีปยุโรป มักใช้นำพระนามเจ้าชายหรือเจ้าหญิงที่เป็นพระราชบุตรในสมเด็จพระราชาธิบดีหรือสมเด็จพระราชินีนาถ
ฐานันดรศักดิ์รอยัลไฮเนสมีศักดิ์ต่ำกว่า "อิมพีเรียลไฮเนส" แต่สูงกว่า "แกรนด์ดิวคัลไฮเนส", "ไฮเนส" และ "เซอรีนไฮเนส" เป็นต้น
ต้นกำเนิด
สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรมระบุว่าฐานันดรศักดิ์ "รอยัลไฮเนส" ใช้ครั้งแรกเมื่อพระคาร์ดินัล-อินฟันเตแฟร์ดีนันด์แห่งออสเตรีย พระราชโอรสพระองค์เล็กในพระเจ้าเฟลีเปที่ 3 แห่งสเปน เสด็จเยี่ยมวิกตอร์ อามาเดอุสที่ 1 ดยุกแห่งซาวอย ในระหว่างการเสด็จเยือนกลุ่มประเทศแผ่นดินต่ำ และท่านไม่ให้ดยุกเรียกท่านว่า ไฮเนส แต่ให้เรียกว่า รอยัลไฮเนส จึงถือว่า รอยัลไฮเนส มีบันทึกว่าใช้ครั้งแรกในปี ค.ศ. 1633
พระบรมวงศานุวงศ์ไทย
เมื่อแปลพระนามพระบรมวงศานุวงศ์ไทยเป็นภาษาอังกฤษ ราชบัณฑิตยสถานกำหนดให้ รอยัลไฮเนส เป็นคำนำพระนามาภิไธยและพระนามของพระบรมวงศานุวงศ์ที่มีพระอิสริยยศและสกุลยศชั้นเจ้าฟ้า จนถึงพระเจ้าวรวงศ์เธอ พระองค์เจ้า เช่น สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ให้เขียนเป็นภาษาอังกฤษว่า Her Royal Highness Princess Maha Chakri Sirindhorn เป็นต้น
เจลีก ดิวิชัน 1 ฤดูกาล 2020
โยโกฮามะ เอ็ฟ มารินอส คือทีมแชมป์เก่า.
ผู้เล่นต่างชาติ
ณ ฤดูกาล 2020, ไม่มีข้อจำกัดอีกต่อไปถึงจำนวนผู้เล่นต่างชาติที่เซ็นสัญญา, แต่สโมสรสามารถลงทะเบียนผู้เล่นได้สูงสุดห้าคนสำหรับผู้เล่นที่มีแมตช์เดย์แมตช์เดียว. ผู้เล่นที่มาจากชาติหุ้นส่วนเจ.ลีก (ไทย, เวียดนาม, เมียนมาร์, มาเลเซีย, กัมพูชา, สิงคโปร์, อินโดนีเซีย และ กาตาร์) ได้รับการยกเว้นจากข้อจำกัดเหล่านี้.
ชื่อผู้เล่นที่อยู่ใน ตัวหนา หมายถึงผู้เล่นคนนั้นได้ลงทะเบียนระหว่างตลาดซื้อขายนักเตะช่วงกลางฤดูกาล.
คาร์ล ดักลาส
คาร์ล ดักลาส (Carl Douglas) นักร้องชาวจาเมกา มีชื่อเสียงจากเพลง "Kung Fu Fighting" ที่ขึ้นถึงอันดับหนึ่งทั้งฝั่งสหรัฐอเมริกาจากการจัดอันดับของนิตยสารบิลบอร์ด และฝั่งสหราชอาณาจักรในปี 1974 และเป็นนักร้องชาวจาเมกาคนแรกที่มีซิงเกิลฮิตติดอันดับหนึ่งในสหรัฐอเมริกา
คาร์ล ดักลาสเกิดที่จาเมกา ศึกษาต่อที่สหรัฐอเมริกา และประเทศอังกฤษ โดยจบด้านวิศวกรรมเสียง จากนั้นจึงเริ่มเป็นนักร้องและนักแต่งเพลง
เขาเริ่มแต่งเพลง Kung Fu Fighting หลังจากมีความสนใจ และหัดเรียนยูโดและกังฟูในปี 1973 ประกอบกับกระแสความนิยมในศิลปะการต่อสู้แบบตะวันออก ทั้งจากภาพยนตร์กังฟูที่นำแสดงโดยบรูซ ลี และภาพยนตร์ซีรีส์ของเดวิด คาราดีน ทำให้ซิงเกิลเพลงนี้ได้รับความสนใจ ขายได้มากกว่าหนึ่งล้านแผ่นในสหรัฐอเมริกา ประมาณห้าแสนแผ่นในอังกฤษ และประมาณสี่ล้านแผ่นทั่วโลก ได้รับใบรับรองแผ่นเสียงทองจาก RIAA และรางวัลแกรมมีในฐานะซิงเกิลที่มียอดขายสูงสุดแห่งปี 1974
ในภายหลัง คาร์ล ดักลาส ย้ายไปใช้ชีวิตที่ฮัมบวร์ค ประเทศเยอรมนี เพื่อทำบริษัทผลิตเพลงประกอบภาพยนตร์ และภาพยนตร์โฆษณา ปัจจุบันเขาใช้ชีวิตอยู่ที่ลอสแอนเจลิส สหรัฐอเมริกา
แหล่งข้อมูลอื่น
1942
สนามกีฬาสมโภชเชียงใหม่ 700 ปี
สนามกีฬาสมโภชเชียงใหม่ 700 ปี เป็นสนามกีฬาที่มีขนาดความจุผู้เข้าชมได้จำนวนประมาณ 25,000 ที่นั่ง ตั้งอยู่ในพื้นที่ตำบลดอนแก้ว อำเภอแม่ริม จังหวัดเชียงใหม่ ก่อสร้างขึ้นใน "โครงการสร้างสนามกีฬาเมืองหลักเฉลิมฉลอง 700 ปี นพบุรีศรีนครพิงค์เชียงใหม่" ซึ่งได้รับอนุมัติจากคณะรัฐมนตรี เมื่อวันที่ 13 พฤษภาคม พ.ศ. 2532 ณ โรงแรมเชียงใหม่พลาซ่า จังหวัดเชียงใหม่
การก่อสร้างสนามกีฬา
หลังจากที่คณะรัฐมนตรีได้มีมติอนุมัติให้ดำเนินโครงการก่อสร้างสนามกีฬาเฉลิมฉลอง 700 ปี นพบุรีศรีนครพิงค์เชียงใหม่แล้วนั้น การกีฬาแห่งประเทศไทย จึงได้ขออนุญาตใช้พื้นที่ราชพัสดุจากกรมธนารักษ์จำนวน 236 ไร่ 1 งาน 9 ตารางวา ตามระเบียบของกรมธนารักษ์ ซึ่งได้รับอนุมัติเมื่อวันที่ 9 ตุลาคม พ.ศ. 2532
ต่อมาวันที่ 8 ตุลาคม พ.ศ. 2534 คณะรัฐมนตรีได้มีมติให้จังหวัดเชียงใหม่ เป็นเจ้าภาพจัดการแข่งขันกีฬาซีเกมส์ ครั้งที่ 18 นับเป็นการแข่งขันกีฬาซีเกมส์ครั้งแรกที่จัดนอกเมืองหลวงของประเทศเจ้าภาพ ส่งผลให้หน่วยงานต่างๆ เริ่มให้ความสำคัญกับการสร้างสนามกีฬาแห่งนี้ โดยที่คณะรัฐมนตรี มีมติขยายวงเงินในการก่อสร้างเพิ่มอีก 538,455,000 บาท
การกีฬาแห่งประเทศไทย จึงเริ่มจ้างบริษัทที่ปรึกษา เข้ามาออกแบบงานโครงการสร้างสนามกีฬาฯ และได้มีพิธีวางศิลาฤกษ์ในวันที่ 7 ตุลาคม พ.ศ. 2536 เวลา 11.59 - 12.19 น. โดย ฯพณฯ นายเทอดพงษ์ ไชยนันทน์ รัฐมนตรีประจำสำนักนายกรัฐมนตรี เป็นประธาน
ปีเตอร์ ชาน
ปีเตอร์ ชาน (Peter Chan) ผู้กำกับภาพยนตร์ชาวฮ่องกง-ไทย เจ้าของรางวัลผู้กำกับภาพยนตร์ยอดเยี่ยมจากงานประกาศรางวัลของฮ่องกง และมีผลงานเป็นโปรดิวเซอร์ให้กับภาพยนตร์ไทยมากมาย
ผลงานภาพยนตร์ที่มีชื่อเสียงในระดับนานาชาติ ของ ปีเตอร์ ชาน ได้แก่ Perhaps Love อยากร้องบอกโลกว่ารัก (2005), The Warlords อหังการ์ เจ้าสุริยา (2007) และ Wuxia นักฆ่าเทวดาแขนเดียว (2011) ภาพยนตร์ที่ได้รับการเปิดตัวในเทศกาลภาพยนตร์เมืองคานส์ ประเทศฝรั่งเศส โดยผู้ชมกว่าสองพันคนปรบมือให้กับภาพยนตร์ อีกทั้งภาพยนตร์เรื่องนี้ได้คว้ารางวัลเอเชียนฟิล์มอวอร์ด ครั้งที่ 6 (ถ่ายภาพยอดเยี่ยม, กำกับศิลป์ยอดเยี่ยม และดนตรีประกอบยอดเยี่ยม), รางวัลฮ่องกงฟิล์มอวอร์ด ครั้งที่ 31 (กำกับภาพยอดเยี่ยมและดนตรีประกอบยอดเยี่ยม)
อีกทั้งได้ร่วมเป็นโปรดิวเซอร์ให้กับ ภาพยนตร์โรแมนติกคอมเมดี้ เรื่อง "This Is Not What I Expected เมนูรัก หอมกรุ่นหัวใจ" ในปี 2017
ปีเตอร์ ชาน มีโครงการอีกมากมาย ที่พยายามจะสร้างตลาดให้หนังเอเชียให้ได้ โดยเลือกผู้กำกับภาพยนตร์ที่มีความสามารถของเอเชีย มาร่วมกันสร้างผลงาน
ประวัติ
ปีเตอร์ ชาน เกิดที่ฮ่องกงของบริเตน เมื่อวันที่ 28 พฤศจิกายน พ.ศ. 2505  มีบิดามารดาเป็นชาวไทย ชื่อ "ชาญ ทองมั่น" และ "อารี ทองมั่น"  บิดาของ ปีเตอร์ ชาน  เป็นอดีตหัวหน้าแผนกโฆษณาของบริษัทหนังยักษ์ใหญ่ของ ชอว์ บราเธอร์ส และเคยสร้างหนังไทยหลายเรื่องเมื่อหลายสิบปีก่อน ปัจจุบันคุณพ่อคุณแม่ของ ปีเตอร์ ชาน อาศัยอยู่ที่สาธร กรุงเทพฯ
เมื่อ ปีเตอร์ ชาน อายุ 11 ขวบ เขาติดตามครอบครัวมาอยู่ที่ประเทศไทย เติบโตในเมืองไทย สามารถพูดภาษาไทยได้คล่องแคล่ว เมื่อเขาอายุ 18 ปี ได้เดินทางไปเรียนสาขาภาพยนตร์ที่สหรัฐอเมริกา ต่อมาเขาได้เข้าสู่วงการภาพยนตร์ฮ่องกง เมื่อได้พบกับ จอห์น วู ผู้กำกับหนังบู๊มือหนึ่งของฮ่องกงที่เดินทางมาถ่ายหนังในเมืองไทย และต้องการล่ามที่พูดได้สามภาษา คือ ไทย จีน และอังกฤษ ปีเตอร์จึงรับงานนั้น เขาเริ่มต้นทำงานในวงการภาพยนตร์ และไม่เดินทางกลับไปเรียนต่อที่สหรัฐอเมริกาอีกเลย
ชีวิตส่วนตัว
ปีเตอร์ ชาน มีภรรยา คือ นักแสดงสาวอารมณ์ดี อู๋ จวินหรู ทั้งคู่มีลูกสาวด้วยกัน 1 คน ชื่อ จิลเลี่ยน ชาน
อ้างอิง
1962
อุกกาบาต (ภาพยนตร์)
อุกกาบาต เป็นภาพยนตร์ไทย ออกฉายแล้วเมื่อวันที่ 28 ตุลาคม พ.ศ. 2547 กำกับโดย บัณฑิต ฤทธิ์ถกล
ฟุตบอลชิงแชมป์แห่งชาติยุโรป 2024 รอบคัดเลือก
การแข่งขัน ฟุตบอลชิงแชมป์แห่งชาติยุโรป 2024 รอบคัดเลือก เป็นการแข่งขันฟุตบอลที่กำลังจะเกิดขึ้นนั้น โดยจะแข่งขันกันตั้งแต่เดือนมีนาคม ค.ศ. 2023 ถึงเดือนมีนาคม ค.ศ. 2024 เพื่อหาทีมฟุตบอลทีมชาติที่จะได้เข้าร่วมแข่งขันฟุตบอลชิงแชมป์แห่งชาติยุโรป 2024 รอบสุดท้าย
ตารางการแข่งขัน
ด้านล่างนี้เป็นตารางของแคมเปญฟุตบอลชิงแชมป์แห่งชาติยุโรป 2020 รอบคัดเลือก.
การจับสลาก
การจับสลากรอบคัดเลือกรอบแบ่งกลุ่มจัดขึ้นเมื่อวันที่ 9 ธันวาคม ค.ศ. 2022 เวลา 12:00 น. ตามเวลาออมแสงยุโรปกลาง ที่เฟสต์ฮัลเลอในแฟรงค์เฟิร์ต  53 จาก 55 ชาติสมาชิกยูฟ่ามีสิทธิ์ที่จะเข้าร่วมแข่งขันรอบคัดเลือก ทีมเจ้าภาพ เยอรมนี ผ่านเข้าสู่รอบสุดท้ายโดยอัตโนมัติ ในขณะที่รัสเซียจะไม่มีสิทธิ์เข้าร่วมเนื่องจากถูกสั่งห้ามจากฟีฟ่าและยูฟ่าหลังจากการรุกรานยูเครน โดยมีการยืนยันเมื่อวันที่ 20 กันยายน ค.ศ. 2022
ทีมวาง
ทีมวางขึ้นอยู่กับการจัดอันดับโดยรวมจากการแข่งขันยูฟ่าเนชันส์ลีกเมื่อเดือนกันยายน ค.ศ. 2022 ตัวเอียง คือชาติเจ้าภาพในรอบสุดท้าย
กลุ่ม
รายชื่อโปรแกรมการแข่งขันได้รับการยืนยันโดยยูฟ่าในวันที่ 10 ตุลาคม ค.ศ. 2022, หลังจากวันที่มีการจับสลาก. กำหนดการเดิมเปิดตัวในวันที่มีการจับสลาก, แต่ถูกถอนตัวออกไปหลังจากแจกจ่ายได้ไม่นานเนื่องจากปัญหาปฏิทินที่ถูกกล่าวหา. อย่างไรก็ตาม, ในที่สุดยูฟ่าก็ยืนยันกำหนดการแข่งขันเดิมในวันรุ่งขึ้น, โดยไม่มีการเปลี่ยนแปลงใดๆ. แต่ละนัดจะทำการแข่งขันตั้งแต่วันที่ 23 มีนาคม ถึง 21 พฤศจิกายน ค.ศ. 2023.
ตารางคะแนนโดยรวม
การจัดอันดับโดยรวมจะถูกใช้สำหรับการจัดทีมวางใน การจับสลากรอบสุดท้าย. ผลการแข่งขันที่พบกับทีมอันดับที่หกจะไม่นำมาพิจารณาในการจัดอันดับ
CBL
CBL อาจหมายถึง
สภาพคล่อง
สภาพคล่อง (market liquidity) หมายถึงความสามารถในการเปลี่ยนสิ่งของหรือสินทรัพย์ไปเป็นเงินสด เช่นการขายของพอขายของก็จะได้เงินสดกลับมา การที่จะมีสภาพคล่องสูงหรือต่ำนั้นขึ้นอยู่กับการที่จะเปลี่ยนของหรือสินทรัพย์ชนิดนั้นไปเป็นเงินได้ในระยะเวลาเท่าใด และเป็นของทีมีอุปสงค์และอุปทานมากพอสมควร ของที่มีสภาพคล่องสูงสามารถเปลี่ยนเป็นเงินสดได้ทันที ส่วนของทีมีสภาพคล่องต่ำจะไม่สามารถเปลี่ยนเป็นเงินสดได้ในทันทีแต่ต้องใช้ระยะเวลาซักพักหนึ่งขึ้นอยู่กับว่าเป็นของหรือสินทรัพย์ประเภทใด เช่นการขายหุ้นจะต้องทำการขายที่ตลาดหลักทรัพย์ทั้งนี้ก็ต้องดูสภาพคล่องในการตั้งราคาซึ้อขายหุ้นด้วยคือการตั้ง BID เพื่อซื้อ และ OFFER เพื่อขาย พอ MATCH กันก็หมายถึงรายการของผู้ที่ต้องการซื้อมาเจอกับรายการของผู้ที่ต้องการขายก็จะเกิดรายการซื้อขายขึ้น ผู้ซื้อก็ต้องชำระค่าหุ้นและผู้ขายหุ้นก็จะได้เงินสดกลับมา เพียงแต่สภาพคล่องของหุ้นจะไม่ได้เงินในทันทีที่ขายดังนั้นหุ้นจึงมีสภาพคล่องที่ไม่สูงมาก
การข้ามฝั่ง (บันเทิงคดี)
การข้ามฝั่ง (crossover หรือ fictional crossover) เป็นการนำสิ่งต่าง ๆ ในเรื่องแต่ง เช่นตัวละคร สถานที่ หรือจักรวาลของเรื่องแต่งสองเรื่องเป็นอย่างน้อยที่แตกต่างกันมารวมอยู่ในบริบทของเรื่องแต่งเรี่องเดียว ซึ่งอาจเกิดขึ้นได้จากการทำความตกลงระหว่างผู้ถือลิขสิทธิ์ การพยายามข้ามฝั่งของผู้ติดตาม หรืออาจเป็นในกรณีที่เรื่องแต่งดังกล่าวมีผู้ถือลิขสิทธิ์ร่วมกันอยู่
การข้ามฝั่งที่เป็นทางการมักเกิดจากการที่ผู้ถือลิขสิทธิ์หาโอกาสในการทำรายได้โดยการผสมผสานเรื่องแต่งที่ได้รับความนิยมและมีผู้ติดตามอย่างเหนียวแน่น หรืออาจเป็นการแนะนำแนวคิดใหม่ ๆ จากอิทธิพลของแนวคิดเดิม ส่วนมากมักจะเกิดจากการที่ผู้ถือลิขสิทธิ์ในเรื่องแต่งที่ข้ามกันเป็นคนเดียวกัน แต่ในบางกรณีอาจเป็นการร่วมมือกันของผู้ถือลิขสิทธิ์ต่างรายกันก็ได้หากตกลงกันได้ หรือในบางกรณีนำตัวละครที่ตกเป็นสาธารณสมบัติมาคู่กับตัวละครที่อยู่ภายใต้ลิขสิทธิ์อยู่ก็ได้ เรื่องที่แต่งโดยข้ามฝั่งนั้นมักจะมีการแสดงเหตุผลว่าเหตุใดถึงข้ามฝั่งกันได้ เช่น เป็นเพื่อนบ้านกัน (ตัวละครจากเรื่อง Golden Girls และ Empty Nest) หรือใช้วิธีข้ามมิติกัน (เช่นในรูปแบบที่ปรากฎในเรื่องแต่งแนวไซไฟ) แต่บางเรื่องก็ไม่อธิบายเลย หรือไม่สามารถอธิบายได้โดยอาศัยจักรวาลของตน ทำให้แต่ละจักรวาลจำเป็นต้องไม่กล่าวถึงเพื่อให้เรื่องของตนเองเกิดความต่อเนื่อง อย่างไรก็ดีบางเรื่องก็จงใจทำให้ความสัมพันธ์ระหว่างจักรวาลทั้งหมดซับซ้อน เช่นในกรณีของเดอะซิมป์สันส์และ Futurama ซึ่งแต่ละเรื่องเป็นเรื่องแต่งซึ่งกันและกันในอีกเรื่องหนึ่ง
วงศ์ย่อยลาน
วงศ์ย่อยลาน หรือ Coryphoideae เป็นวงศ์ย่อยของวงศ์ปาล์ม สมาชิกคือปาล์มที่มีใบประกอบแบบนิ้วมือ เช่น ลาน ตาล กะพ้อ อินทผลัม จั๋ง ค้อดอย
การ์โล อูร์บานี
บทบาททางการแพทย์
อูร์บานีสำเร็จการศึกษาแพทย์ศาสตร์บัณฑิต (ปริญญาตรี) จากมหาวิทยาลัยอังโกนาในปี พ.ศ. 2524 และได้รับประกาศณียบัตรแพทย์เฉพาะทางโรคติดต่อและโรคเขตร้อนจากมหาวิทยาลัยเมสซินา ซึ่งภายหลังสำเร็จการศึกษาแพทย์ศาสตร์มหาบัณฑิต (ปริญญาโท) ในด้านปรสิตวิทยาเขตร้อน อูร์บานีเข้าร่วมงานอาสาสมัครเกียวกับการรักษาโรคเฉพาะถิ่นแอฟริกากับองค์การนอกภาครัฐ (เอ็นจีโอ) คาทอลิกของอิตาลีอย่างมานี เตเซ (Mani Tese) ซึ่งหลังจากทำงานในแวดวงโรคเฉพาะถิ่นแล้ว ในปี พ.ศ. 2536 เขาได้รับแต่งตั้งเป็นที่ปรึกษาภายนอกขององค์การอนามัยโลก ต่อมาในปี พ.ศ. 2539 เขาเข้าร่วมองค์การแพทย์ไร้พรมแดน (Médecins Sans Frontières) และได้รับมอบหมายหน้าที่ในเวียดนามและกัมพูชาสำหรับการรักษาโรคปรสิตและเวชศาสตร์เฉพาะถิ่น อูร์บานีได้รับแต่งตั้งเป็นประธานหน่วยอิตาลีภายในองค์การไม่นานหลังจากนั้น และเป็นหนึ่งในคณะบุคคลผู้เข้ารับรางวัลโนเบลสาขาสันติภาพประจำปี พ.ศ. 2542 ในนามขององค์การ จากเงินรางวัลโนเบลที่ได้รับดังกล่าว เขาตัดสินใจตั้งกองทุนเพื่อส่งเสริมการรณรงค์การเข้าถึงยารักษาจำเป็นของประชากรกลุ่มยากจนที่สุดของโลก
การแพร่ระบาดของโรคซาร์ส
ช่วงปลายเดือนกุมภาพันธ์ พ.ศ. 2546 อูร์บานีถูกเรียกตัวไปยังโรงพยาบาลฝรั่งเศสฮานอย (L'Hôpital Français De Hanoï) เพื่อตรวจดูอาการของจอห์นนี เฉิน นักธุรกิจชาวอเมริกันที่ล้มป่วยกระทันหันขณะเดินทางด้วยเครื่องบินไปยังสิงคโปร์ ซึ่งตอนแรกคณะแพทย์ลงความเห็นว่าเป็นกรณีร้ายแรงของโรคไข้หวัดใหญ่ อย่างไรก็ตาม อูร์บานีตระหนักได้ว่าอาการป่วยของเฉินน่าจะเป็นโรคติดต่อร้ายแรงชนิดใหม่ เขาได้เตือนองค์การอนามัยโลกในทันที ส่งผลให้เกิดการตื่นตัวรับมือโรคระบาดครั้งใหญ่ซึ่งมีประสิทธิผลมากที่สุดในประวัติศาสตร์ นอกจากนี้เขายังได้โน้มน้าวกระทรวงสาธารณสุขเวียดนามให้เริ่มดำเนินการคัดแยกผู้ป่วยและคัดกรองผู้เดินทาง เพื่อลดอัตราการแพร่ระบาดของโรคให้ช้าลง
เสียชีวิต
อูร์บานี ติดโรคซาร์สมาจากคนไข้ที่เขารักษาในฮานอย ห้องผู้ป่วยแยกที่โรงพยาบาลในกรุงเทพของเขาถูกจัดขึ้นมาเป็นการเฉพาะและต้องสื่อสารกับบุคคลภายนอกผ่านโทรศัพท์ภายในเท่านั้น แม้แต่จูเลียนา คีออร์รีนี ผู้เป็นภรรยา ก็มีโอกาสได้เข้าพบขณะมีสติเพียงแค่ครั้งเดียวเท่านั้น และได้บ่นว่าเป็นพฤติกรรมที่ไม่รับผิดชอบต่อลูก ๆ วัย 4 - 17 ปี ทั้งสามคนของเขา จากการเอาชีวิตไปเสี่ยงกับการรักษาคนไข้ดังกล่าว แต่เขาตอบกลับว่า "ถ้าหากผมไม่ทำงานในส่วนนี้ แล้วผมจะมาอยู่ตรงนี้เพื่ออะไร? จะให้อ่านอีเมลล์ ไปงานสังสรรค์ค็อกเทล และทำงานจำเจไปวัน ๆ เช่นนั้นหรือ?" ต่อมาอาการของเขาทรุดหนักจนต้องใช้เครื่องช่วยหายใจ และช่วงเวลาสั้น ๆ ที่เขามีสติ เขาได้ขอบาทหลวงให้บาทหลวงประกอบพิธีศีลสุดท้าย (last rites) และเก็บเนื้อเยื่อปอดของเขาไว้เพื่อการวิจัยทางการแพทย์ (อ้างอิงจากสถานเอกอัครราชทูตอิตาลีประจำประเทศไทย) อูร์บานีเสียชีวิตเมื่อเวลา 11 นาฬิกา 45 นาทีของวันที่ 29 มีนาคม พ.ศ. 2546 รวมระยะเวลาในการรักษาผู้ป่วยหนัก (intensive care) ทั้งสิ้น 18 วัน
เจฟฟ์ ฮาร์ดี
เจฟฟรี นีโร ฮารดี (Jeffrey Nero Hardy) เป็นนักมวยปล้ำอาชีพชาวอเมริกันในนาม เจฟฟ์ ฮาร์ดี (Jeff Hardy) เกิด 31 สิงหาคม ค.ศ. 1977 ที่คาเมรอน, นอร์ทแคโรไลนา, สหรัฐอเมริกา จากครอบครัว Gilbert และ Ruby Moore Hardy โดยมีพี่ชายคนเดียวคือแมต ฮาร์ดี เป็นคู่แท็กทีมในนามฮาร์ดี บอยซ์
ประวัติ
เจฟฟ์ได้ใฝ่ฝันที่จะเป็นนักมวยปล้ำปล้ำมาตั้งแต่เด็กๆ โดยเขามี สติง, ดิ อัลติเมท วอร์ริเออร์ และชอว์น ไมเคิลส์ เป็นแรงบันดาลใจ เจฟฟ์ได้มีโอกาสขึ้นปล้ำบนสังเวียนครั้งแรกด้วยอายุเพียง 16 ปี เท่านั้น โดยคู่ต่อสู้คนแรกของเขาคือ เดอะ วัน-ทู-ทรี คิด หลังจากนั้นเจฟฟ์ก็มีโอกาสขึ้นปล้ำเป็นบางครั้งบางคราวในช่วง 3-4 ปี จนกระทั่งในปี 1998 เขาก็ได้รับโอกาสปล้ำในแมตช์ใหญ่เป็นครั้งแรก และได้เซ็นสัญญาเป็นนักมวยปล้ำของWWF (WWE ปัจจุบัน) กวาดแชมป์ต่างๆ มามากมาย    และยังคว้าแชมป์โลกของ WWE ได้ถึง 3 สมัย
เจฟฟ์และแมต ฮาร์ดีได้เป็นคู่แค้นกับทีม MNM จนในดีเซมเบอร์ทูดิสเมมเบอร์ (2006) แมตและเจฟฟ์ได้มาจับคู่แท็กทีมกันอีกครั้งในชื่อทีม The Hardys เอาชนะทีม MNM ได้สำเร็จ ก่อนที่จะเน้นการปล้ำเดี่ยวในอาชีพของพวกเขาอีกครั้ง ในรอยัลรัมเบิล (2008)ได้ปล้ำชิงแชมป์ WWEกับแรนดี ออร์ตัน แต่สุดท้ายก็ไม่สามารถคว้าแชมป์มาได้ ในโนเวย์เอาท์ (2008)ได้ปล้ำแมตช์อิลิมิเนชั่น แชมเบอร์เจอกับ ทริปเปิลเอช, คริส เจริโค, ชอว์น ไมเคิลส์, อูมากา และเจบีแอล เพื่อหาผู้ท้าชิงแชมป์ WWE ในเรสเซิลเมเนีย ครั้งที่ 24 แต่สุดท้ายกลายเป็นทริปเปิลเอชที่เป็นฝ่ายชนะ ต่อมาได้เข้าร่วมแมตช์ แชมเปียนชิป สแกมเปิล ในการชิงแชมป์ WWE ในอันฟอร์กิฟเว่น (2008) แต่สุดท้ายเจฟฟ์ก็ไม่สามารถคว้าแชมป์มาได้ ต่อมาเจฟฟ์สามารถคว้าแชมป์ WWE มาได้เป็นครั้งแรกจากการชนะเอดจ์และทริปเปิลเอชในอาร์มาเกดดอน (2008)
ในอิมแพ็ค! 4 มกราคม 2010 เจฟฟ์ได้กลับมาปล้ำใน TNA และต่อมาในBound for Glory (2010) เจฟฟ์สามารถคว้าแชมป์โลก TNAเป็นสมัยแรกจากการเอาชนะมิสเตอร์แอนเดอร์สัน และเคิร์ต แองเกิล ในGenesis (2011) เจฟฟ์ก็เสียแชมป์ให้กับแอนเดอร์สัน ต่อมาในAgainst All Odds (2011) เจฟฟ์สามารถคว้าแชมป์โลก TNA กลับมาจากแอนเดอร์สันได้สำเร็จ แต่ก็ไปเสียแชมป์ให้กับสติงในอิมแพ็ค! 24 กุมภาพันธ์ 2011  เจฟฟ์ได้เอาชนะบูลลี เรย์ทำให้ได้สิทธิ์ชิงแชมป์โลก ในบาวด์ฟอร์กลอรี 2012 เจฟฟ์คว้าแชมป์โลกได้โดยเอาชนะออสติน แอรีส์ ในเดือนกุมภาพันธ์ 2014 เจฟฟ์ได้กลับมาในกิมมิคใหม่ชื่อวิลโลว์ ในSacrifice (2014) วิลโลว์ได้จับคู่กับเคิร์ต แองเกิลชนะอีซีทรี และร็อกสตาร์ สปัท ต่อมาในอิมแพ็ค! 8 พฤษภาคม 2014 วิลโลว์ชนะฟาว์ล แม็กนัส หลังจากที่แบรมมาทำร้าย ปี 2016 เจฟฟ์และแมทท์ได้มาในบทบาทใหม่นามทีมโบรกเคนฮาร์ดีส์    ในเดือนกุมภาพันธ์ 2017 เจฟฟ์และแมตได้หมดสัญญากับ TNA และเซ็นสัญญาสั้นๆกับ ROH คว้าแชมป์แท็กทีมได้ร่วมกัน 1สมัย
ในเรสเซิลเมเนีย ครั้งที่ 33 เจฟฟ์และแมตได้กลับมา WWE และคว้าแชมป์รอว์แท็กทีม WWEแบบไต่บันได ก่อนเสียให้ซีซาโรและเชมัส ในเดือนกันยายน 2017 เจฟฟ์ได้รับบาดเจ็บที่ไหล่และต้องพักเป็นเวลาหลายเดือน ก่อนจะกลับมาปล้ำในรอว์ 9 เมษายน 2018 สัปดาห์ต่อมาเจฟฟ์ได้คว้าแชมป์ยูเอสสมัยแรกจากจินเดอร์ มาฮาลทำให้เจฟฟ์ได้เป็นแชมป์แกรนด์สแลมในรูปแบบยุคใหม่ก่อนเสียให้ชินซูเกะ นากามูระ ในปี 2019 ได้คว้าแชมป์สแมคดาวน์แท็กทีม WWEร่วมกับแมตแต่ครองได้ไม่นานเจฟฟ์ก็ได้รับบาดเจ็บทำให้ทั้งคู่ต้องสละแชมป์  ในปี 2020 ได้คว้าแชมป์อินเตอร์จากเอเจ สไตส์เป็นสมัยที่5  ก่อนเสียให้แซมี เซย์นในแบบไต่บันไดที่ Clash of Champions ในเดือนธันวาคม 2021 เจฟฟ์ได้ออกจาก WWE อีกครั้ง
บัลร็อก
บัลร็อกไม่ได้สร้างกายหยาบจึงมีร่างกายเป็นเปลวไฟแต่บางทีก็คลุมกายด้วยความมืด อาวุธของบัลร็อกคือแส้ที่ทำด้วยเปลวไฟ
ตามปกรณัมกล่าวถึงบัลร็อกว่าเป็นจิตวิญญาณที่ทรงพลังอำนาจสูงยิ่ง บ้างก็ว่าบัลร็อกเป็น ไมอาร์ (Spirit ซึ่งให้กำเนิดโดย Iluvatar) กลุ่มหนึ่งซึ่งเป็นดวงจิตแห่งไฟ มีชีวิตอยู่มาตั้งแต่แรกเริ่ม เดิมทีนั้นเป็นฝ่ายดีต่อมาถูกความชั่วร้ายของเมลคอร์เข้าครอบงำกลายเป็นฝ่ายอธรรม  มีความชั่วร้ายเป็นรองก็แต่เซารอนและติดตามเมลคอร์มาจากโลกภายนอกนับแต่อดีตกาลนานโพ้น บัลร็อกออกรบทำสงครามกับพวกเอลฟ์มาตั้งแต่ยุคที่หนึ่งของอาร์ดาและถูกทำลายไปเป็นจำนวนมากในสงครามพระพิโรธ  ส่วนที่เหลือก็ซ่อนตัวอยู่ใต้ดิน แม่ทัพบัลร็อกคนสำคัญได้แก่ กอธม็อก (Gothmog) ซึ่งเป็นผู้สังหารกษัตริย์ฟิงกอน บัลร็อกยังได้ร่วมรบอยู่ในสงครามแห่งเบเลริอันด์หลายต่อหลายครั้ง
วลาดิสลาฟ ลิสต์เซฟ
วลาดิสลาฟ นิโคลาเยวิช ลิสต์เซฟ (Владисла́в Никола́евич Листьев; 10 พฤษภาคม 1956 – 1 มีนาคม 1995) เป็นนักข่าวชาวรัสเซียและหัวหน้าขององค์การโทรทัศน์สาธารณะรัสเซีย
เป็นที่รู้จัก
ลิสต์เซฟเป็นที่รู้จักในช่วงของกลัสนอสต์คือเขาได้สร้างจุดประกายต่อวงการโทรทัศน์โซเวียตให้มีความเป็นเสรีมากขึ่นด้วยสร้างรายการ "วซเกีลด" ในช่วงปลายทศวรรษ 1980 ด้วยเป็นรายการสุดสัปดาห์ที่มีคนดูกว่า 100 ล้านคน โดยมีผู้ช่วยคนอื่นอย่าง อะเลคซันดร์ ลูบิมอฟ, อะเลคซันเดอร์ ปอลิตโควสกี, ดมีตรี ซาฮารอฟ, อาร์ติออม โบโลวิค และ เยฟเกนี โดโดเลฟ
เขาได้จัดรายการเกมโชว์รายการแรกคือ โปเลชูเดส และจากความสำเร็จของ "วซเกลีด" เขาได้สร้างบริษัท "วิด" หรือชื่อเต็มว่า "วซเกลีดอีดรูกี" และรายการอื่นในสถานีวิทยุโทรทัศน์กลางของสหภาพโซเวียต (ต่อมาได้เปลี่ยนชื่อเป็นช่องหนึ่งอัสตานกินะ) และช่องอื่นๆในรัสเซีย
บัลร็อก
ใน เดอะลอร์ดออฟเดอะริงส์ คณะพันธมิตรแห่งแหวนประจันหน้ากับบัลร็อกระหว่างการเดินทางผ่านเหมืองมอเรีย มีเพียงแกนดัล์ฟซึ่งเป็นไมอาร์เท่านั้นที่สามารถต่อกรกับบัลร็อกได้
วลาดิสลาฟ ลิสต์เซฟ
ถูกลอบสังหาร
ลิสต์เซฟถูกสังหารในวันที่ 1 มีนาคม 1995 หลังจากจัดรายการ "เชส์ปิค" เขาถูกยิงตรงระเบียงในอพาต์เมนทีมอสโค ด้วยหลังจากที่เขาเสียชีวิตสถานีโทรทัศน์ถูกช่องได้ปิดสภานีเพื่อไว้อาลัยวันต่อมาโทรทัศน์ทุกช่องแสดงภาพพร้อมข้อความว่า"วลาดี ลิสต์เซฟ ถูกลอบสังหาร" ด้วยมีพิธีไว้อาลัยที่ศูนย์โทรทัศน์อัสตะคีนะโดยประธานาธิบดี บอริส เยลต์ซิน ก็มาร่วมไว้อาลัยด้วย
แหล่งข้อมูลอื่น
19561995
บัลร็อก
อ้างอิง
Figuren in Tolkiens Welt מיאר
ภาษาโอกินาวะ
ภาษาโอกินาวะ (沖縄口 อูจินางูจิ) เป็นภาษากลุ่มรีวกีว ที่พูดในทางใต้ของเกาะโอกินาวะ และเกาะข้างเคียงเช่น เกาะเกรามะ คูมิจิมะ โทนากิ อากูนิ และเกาะเล็ก ๆ ทางตะวันออกของเกาะโอกินาวะ
สำเนียง
ภาษานี้แบ่งเป็นสองสำเนียง คือ สำเนียงกลาง Central (ซูริ-นาฮะ) และสำเนียงใต้ สำเนียงซูริเป็นสำเนียงมาตรฐานในสมัยอาณาจักรรีวกีว สมัยกษัตริย์โซ ซิน (พ.ศ. 2020 – 2069) ซึ่งเป็นภาษาราชการใช้โดยหมู่ราชวงศ์ และใช้เขียนบทกวี สำเนียงทางเหนือของเกาะโอกินาวะ จัดเป็นภาษาใหม่ เรียก ภาษาคูนิกามิ
ไวยากรณ์
ภาษาโอกินาวะยังคงมีไวยากรณ์แบบโบราณ เช่นการแบ่งแยกระหว่างรูปท้ายประโยค (終止形) และรูปเชื่อมต่อคำนาม (連体形) การเป็นรูปแสดงวามเป็นเจ้าของของ が ga (ไม่พบในสำเนียงซูริ, การทำงานเป็นประธานของ ぬ nu (ภาษาญี่ปุ่น: の no) เช่นเดียวกับการใช้ ga และ nu ในรูปประธาน
สโมสรฟุตบอลดือนามอกือยิว
สโมสรฟุตบอลดือนามอกือยิว (Футбольний клуб «Динамо» Київ) เป็นสโมสรฟุตบอลสำคัญของยูเครน สโมสรนี้ตั้งอยู่ที่กรุงเคียฟ ได้รับการก่อตั้งใน ค.ศ. 1927 โดยเคยเป็นส่วนหนึ่งของสโมสรกีฬาดีนาโมของสหภาพโซเวียต
สมาคมการค้าเสรียุโรป
สมาคมการค้าเสรียุโรป หรือ เอฟตา (European Free Trade Association; EFTA) เป็นกลุ่มการค้าของทวีปยุโรป ตั้งขึ้นในปี พ.ศ. 2503 เป็นอีกกลุ่มนอกจากประชาคมเศรษฐกิจยุโรปในตอนนั้น มีสมาชิกก่อตั้งคือออสเตรีย เดนมาร์ก นอร์เวย์ โปรตุเกส สวีเดน สวิตเซอร์แลนด์ และสหราชอาณาจักร ปัจจุบันเอฟตามีสมาชิกคือไอซ์แลนด์ ลิกเตนสไตน์ นอร์เวย์ และสวิตเซอร์แลนด์
ฟินแลนด์เริ่มเป็นสมาชิกสมทบในปี พ.ศ. 2504 และกลายมาเป็นสมาชิกเต็มในปี พ.ศ. 2529 และไอซ์แลนด์เข้าเป็นสมาชิกในปี พ.ศ. 2513 สหราชอาณาจักรและเดนมาร์กเข้าร่วมประชาคมยุโรปในปีพ.ศ. 2516 จึงหมดสมาชิกภาพของเอฟตา โปรตุเกสเข้าประชาคมยุโรปเช่นกันในปี พ.ศ. 2528 ลิกเตนสไตน์เข้าร่วมเอฟตาในปี พ.ศ. 2534 และสุดท้ายฟินแลนด์ สวีเดน ออสเตรีย ออกจากเอฟตาไปเข้าร่วมสหภาพยุโรปใน พ.ศ. 2538
องค์บาก 2
องค์บาก 2 (Ong Bak 2) เป็นภาพยนตร์ศิลปะการต่อสู้ ที่นำแสดงโดย ทัชชกร ยีรัมย์ เป็นภาพยนตร์ภาคต่อของ องค์บาก ของสหมงคลฟิล์ม ซึ่งกำกับโดยปรัชญา ปิ่นแก้ว ที่ประสบความสำเร็จเป็นอย่างสูงในตลาดต่างประเทศ
ภาพยนตร์กำกับโดย ทัชชกร ยีรัมย์ ร่วมกับผู้กำกับและการสนับสนุนของ พันนา ฤทธิไกร โดยมีการนำศิลปะการต่อสู้ของไทย มาผสมผสานกับศิลปะการแสดงโขน เริ่มถ่ายทำตั้งแต่เดือนมีนาคม พ.ศ. 2550 มีกำหนดออกฉายช่วงต้นปี พ.ศ. 2551  แต่ภาพยนตร์ประสบปัญหาเนื่องจากเปลี่ยนผู้ควบคุมงานซึ่งเดิมคือ แวว ยีรัมย์ และ ธรัช ศุภโชคไพศาล ซึ่งเป็นผู้ร่วมก่อตั้งไอยราฟิล์มออก จึงทำให้เกิดปัญหาของการควบคุมงาน และปัญหาความล่าช้าในการถ่ายทำ และใช้งบประมาณบานปลาย  จนต้องหยุดการถ่ายทำ  และเกิดความขัดแย้งระหว่าง จาพนม ยีรัมย์ กับ ปรัชญา ปิ่นแก้ว และบริษัท สหมงคลฟิล์ม จนต้องมีการเจรจาไกล่เกลี่ยกันหลายครั้ง
เรื่องย่อ
เหตุการณ์เกิดขึ้นในรัชกาลสมเด็จพระบรมราชาธิราชที่ 2 "เทียน" (ทัชชกร ยีรัมย์) บุรุษผู้ถือกำเนิดมาพร้อมกับคำทำนายที่ว่า "จะเติบโตกาย ใต้วังวนแห่งคมดาบและกลิ่นคาวเลือด" เข่าเป็นหอก ศอกเป็นดาบ ทุกส่วนของร่างกายใช้เป็นสรรพาวุธสยบคู่ต่อสู้ให้พ่ายแพ้ไร้ข้อต่อรอง โดยการสอนของ "เชอนัง" (สรพงศ์ ชาตรี) หัวหน้ากองโจรผาปีกครุฑผู้ยิ่งใหญ่ที่ช่วยเทียนไว้จากตลาดการค้าทาส และสอนทุกศาสตร์ให้โดยหวังให้สืบทอดตำแหน่งหัวหน้ากองโจรต่อไป แต่สิ่งเดียวที่เทียนต้องการ คือการเปิดสังเวียนเลือดล้างเลือด ล้างแค้นให้ผู้เป็นพ่อ "ออกญาสีหเดโช" (สันติสุข พรหมศิริ) ที่ต้องตายอย่างทุกข์ทรมาณโดยฝีมือของ "พระยาราชเสนา" (ศรัณยู วงษ์กระจ่าง)
รางวัลในประเทศไทย
ตารางสาขารางวัลที่ได้เข้าชิงรางวัล สีเขียวคือได้รับรางวัล สีแดงคือได้รับการเสนอชื่อแต่พลาดรางวัลไป
ขั้นตอนวิธีการแยกตัวประกอบของจำนวนเต็มของแฟร์มาต์
วิธีแยกตัวประกอบของแฟร์มาต์ (อังกฤษ: Fermat's factorization method) ตั้งชื่อตามผู้คิดค้นคือ ปิแยร์ เดอ แฟร์มาต์ (Pierre de Fermat) โดยเป็นผลงานหนึ่งที่เกี่ยวกับทฤษฎีจำนวน ที่ใช้ในการแยกตัวประกอบโดยมีหลักการที่ว่า จำนวนเต็มคี่ใดๆ สามารถแทนได้ด้วยผลต่างของเลขกำลังสองได้ดังนี้
จากการสังเกตนี้ ทำให้สามารถนำไปประยุกต์ใน ตะแกรงกำลังสอง (quadratic sieve) และ วิธีแยกตัวประกอบของดิกสัน (Dixon's Factorization Method) จากสมบัติดังกล่าวสามารถมองได้ว่า
โดยที่ (a > b) ถ้า a หรือ b ไม่เท่ากับ 1 แสดงว่า a กับ b เป็นตัว ประกอบแท้ของ N สามารถเขียนแยกได้
หรือ
ดังนั้น
จากสมบัติเหล่านี้จะนำมาใช้แยกตัวประกอบจำนวนเต็ม เมื่อเทียบกับ การหารเชิงทดลอง (trial division) แล้ววิธีนี้อาจจะมีประสิทธิภาพน้อยกว่า แต่เมื่อนำทั้ง วิธีการแยกตัวประกอบของแฟร์มาต์ กับการหารเชิงทดลอง มารวมกันแล้วจะทำให้ได้ประสิทธิภาพที่มากกว่าการใช้วิธีใดวิธีหนึ่ง
วิธีการเบื้องต้น
จากทฤษฎีข้างต้นหาค่า a ที่ทำให้ b2=a^2-N สามารถยกกำลังสองเป็นจำนวนเต็มได้วิธีการดังกล่าวสามารถเขียนรหัสเทียมได้ดังนี้
รหัส
FermatFactor(N): // N ควรจะเป็นจำนวนคี่ a ← ceil(sqrt(N)) b2 ← a*a - N   while b2 isn't a square: a ← a + 1   //     สมมูลกับ b2 ← b2 + 2*a + 1 b2 ← a*a - N //              a ← a + 1 endwhile return a - sqrt(b2) // หรือ a + sqrt(b2)
int FermatFactor(int N){ int a=ceil(sqrt(N)); int b2=a*a-N; while(sqrt(b2)-(int)sqrt(b2)>0){  //วิธีการตรวจสอบรากที่สองว่าเป็นจำนวนเต็มหรือไม่ อาจจะยังไม่ดีเท่าไหร่แต่ก็พอใช้ได้ a++; b2=a*a-N; }   return a-sqrt(b2); }
หลักการเบื้องต้น
หลักการคือต้องการแยกตัวประกอบของ N ซึ่ง N ควรเป็นจำนวนคี่ถ้าหากเป็นจำนวนคู่สามารถแยกตัวประกอบ 2 ออกไปก่อน จากนั้นหาตัวประกอบโดยหาค่า a และ b ที่เป็นจำนวนเต็มน้อยที่สุดที่ โดยที่  และถ้าแยกตัวประกอบได้ N=N*1 จะได้ว่า N เป็นจำนวนเฉพาะ โดยทดสอบทีละเงื่อนไขและบวกค่า a เพิ่มขึ้นเลื่อยๆจนพบคำตอบที่ได้ตัวประกอบลู่เข้ารากของ N มากที่สุด ตัวอย่างเช่น N=5959
! a: || 78 || 79 || 80 ! b2: || 125 || 282 || 441
ประสิทธิภาพ
เมื่อให้ N=cd จะได้ว่าจำนวนครั้งในการวนลูปคือ ของกรณีที่แย่ที่สุดคือเมื่อ N เป็นจำนวนเฉพาะ ซึ่งจะได้ประสิทธิภาพการทำงานเป็น O(N) แต่ถ้ากรณีที่ c ต่างกับ รากของ N น้อยกว่า  ถ้าใช้จำนวนการทำงานแค่ครั้งเดียว หรือถ้าคำตอบจริงยิ่งเข้าไป รากของ N มากเท่าไหร่ประสิทธิภาพในทางปฏิบัติก็จะดีขึ้น ซึ่งจากทั้งหมดแสดงให้เห็นว่าประสิทธิภาพของวิธีแยกตัวประกอบของแฟร์มาต์จะขึ้นอยู่กับค่าของ N
การประยุกต์วิธีของแฟร์มาต์กับการหารเชิงทดลอง
จากวิธีของแฟร์มาต์จะเห็นว่าได้ประสิทธิภาพคือ O(N) เมื่อเทียบกับ วิธีการหารเชิงทดลองที่ได้ประสิทธิภาพที่ดีกว่าคือ O(√n / log n) ซึ่งจะเห็น ดังนั้นเราสามารถเพิ่มประสิทธิภาพให้กับ วิธีการหาตัวประกอบทั้งสองให้ดีขึ้นได้โดยนำทั้งสองวิธีมารวมกันโดยใช้วิธีการหาตัวประกอบของแฟร์มาต์เป็นหลัก และใช้วิธีการหารเชิงทดลองตัดกรณีที่ใช้พิจารณามากๆได้ จาก ทฤษฏีการหารเชิงทดลอง ตัวประกอบที่เป็นจำนวนเฉพาะของจำนวนเต็มใดๆ จะมีค่าน้อยกว่าหรือเท่ากับรากที่สองของจำนวนเต็มนั้น จากตัวอย่างให้ N=123456789123 ใช้วิธีการแยกตัวประกอบของแฟร์มาต์ ได้ดังนี้ จริงๆแล้วจะเห็นว่าเราทำมาได้ 4 ขั้นตอนแล้วแต่ยังไม่ได้ตัวประกอบเพราะว่า b2=1637.77 ไม่ใช่จำนวนเต็มแต่เมื่อเราคำนวณ a-b2 จะได้ว่า 357368-1638=349730 ถ้าอาศัยทฤษฎีของการหารเชิงทดลองจะได้ว่าการที่จะหาตัวประกอบเฉพาะของ N ทำได้จากการทดลองหาจาก 0 ถึง 351365 (จาก การหารเชิงทดลอง) แต่กรณีนี้หลังจากที่เราทำการแยกตัวประกอบของแฟร์มาต์ยังไม่เสร็จแต่เราจะได้ว่า เราทำหาการหารเชิงทดลองโดยหาแค่จาก 0 ถึง 349730 พอซึ่งสามารถลดจากเดิมได้เป็นพันรอบโดยแค่ทำการหาตัวประกอบแบบแฟร์มาต์แค่ 4 รอบก่อน ซึ่งจากตัวอย่างด้านบนจะเห็นว่าสามารถหาค่าแล้วได้ b2 ออกมาเลื่อยๆทำให้ยิ่งเข้าใกล้ค่าตัวประกอบจริงมากขึ้นและยิ่งทำให้เมื่อนำไปหาการหารเชิงทดลองต่อมีแนวโน้มที่จะได้ประสิทธิภาพที่ดีขึ้น
การปรับปรุงกับตะแกรง
บ้างครั้งเราไม่มีความจำเป็นที่จะต้องหา รากที่สองของ a^2-N หรือแม้แต่ค่าของ a ทุกค่าเราสามารถพิจารณาได้จากค่า มอดุโล ของมันเช่นจากตัวอย่าง กรณีดังกล่าวจะเห็นได้ว่าไม่มีค่า b หรือรากที่สองของ b2 เป็นจำนวนเต็ม. จากสมการ a^2-N เมื่อพิจารณาค่า a^2เมื่อ a เป็นจำนวนเต็ม จากตัวอย่างดังนี้ จะเห็นได้ว่ากำลังสองของเลขจำนวนเต็มมักจะลงท้ายด้วย 0,1,4,5,9,16 modulo 20. จากตารางด้านบนจะพบว่าค่าที่ a mod 10 มีค่าเดียวกันยกจำลังสองแล้วจะได้เลขลงท้ายค่าเดียวกันเท่ากันด้วย หรือจะเรียกได้ว่าจะซ้ำรอบเดิมเมื่อ a ถูกเพิ่มเป็น 10 จากตัวอย่างดังกล่าวจะได้ว่าถ้าเราเพิ่ม -17 mod 20 (3), a^2-N จะได้เลขลงท้ายดังกล่าวออกมาเป็น 3,4,7,8,12,19 modulo 20 จะเห็นว่ามี 4 จากรายการนี้ที่สามารถเป็นกำลังสองได้ (เทียบอันดับกันของ a^2 และ a^2-N) ดังนั้น a^2 ต้องเป็น 1 mod 20 หรือหมายถึง a คือ 1,9 mod 10 ซึ่งจะทำให้ b2 ลง ท้ายด้วย 4 mod 20 และ ถ้าเป็นกำลังสองอีก b จะลงท้ายด้วย 2,8 mod 10
ตัวอย่างของการใช้ มอดุลัส ค่าต่าง ของ N=2345678917 โดยทั่วไปจะเลือกค่าที่เป็นกำลังของจำนวนเฉพาะที่แตกต่างกันสำหรับ มอดุลัส เมื่อให้ลำดับของ a-value(start,end,and step) และค่าค่า modulus ซึ่งจะมีกระบวนการได้ดังนี้
FermatSieve(N, astart, aend, astep, modulus) a ← astart do modulus times: b2 ← a*a - N if b2 is a square, modulo modulus: FermatSieve(N, a, aend, astep * modulus, NextModulus) endif a ← a + astep enddo
การปรับปรุงตัวคูณ กับวิธีการของเลห์แมน
วิธีการของแฟร์มาต์จะทำงานได้ดีเมื่อตัวประกอบนั้นอยู่ใกล้กับค่า รากที่สองของ N ซึ่งเราอาจจะจัดการให้สิ่งนั้นเกิดขึ้นได้ ถ้ารู้ค่าอัตราส่วนโดยประมาณของ d/c โดยกำหนดให้ N แยกตัวประกอบได้ N = cd แล้ว สามารถเลือกอัตราส่วนจำนวน v/u ที่ใกล้กับค่านั้น แล้วประมาณได้ว่า N*u*v = (c*v)*(d*u) ซึ่งทำให้ใช้เมื่อวิธีของแฟร์มาต์จทำให้สามารถหาในรูป N=N*u*v ได้เร็วกว่า จากนั้นหาตัวหารร่วมมาก ของ factor ที่ได้กับ N เดิม จะได้ gcd(N,vc)= c และ gcd(N,du)=d (เว้น c หาร u หรือ d หาร v ลงตัว)
สรุปและการประยุกต์อื่นๆ
การแยกตัวประกอบของแฟร์มาต์เป็นวิธีหนึ่งที่ใช้ในการแยกตัวประกอบของจำนวนเต็มโดยใช้สมบัติของผลต่างกำลังสองที่เป็นจำนวนเต็มวิธีพื้นฐานปกติจะมีประสิทธิภาพที่ไม่ดีนักไม่ต่างกับการค้นหาจำนวนเต็มทุกตัวจาก 1 ถึง N ( O(n)\ ) แต่จะมีประสิทธิภาพสูงถ้าคำตอบเข้าใกล้รากที่สองของ N และสามารถนำคุณสมบัติทางคณิตศาสตร์นี้ไปประยุกต์หรือปรับปรุงกับวิธีอื่นเช่น การหารเชิงทดลอง ทำให้เห็นว่าได้ประสิทธิภาพที่ดีกว่าการใช้ตัวใดตัวหนึ่งโดยอาศัยการแยกตัวประกอบของแฟร์มาต์มาใช้ลดช่วงของการค้น หรือประยุกต์กับวิธีของเลห์แมน ดังที่ได้กล่าวไปที่ทำให้ได้ประสิทธิภาพเป็น โดยอาศัยสมบัติการความมีประสิทธิภาพสูงเมื่อเข้าใกล้รากที่สองของ N นอกจากนั้นยังเป็นรากฐานของเรื่อง ตะแกรงกำลังสอง(quadratic sieve) และ การกรองตัวเลขในขอบเขตแบบธรรมดา(general number field sieve)ซึ่งเป็นระเบียบวิธีการที่รู้จักดีสำหรับการแยกตัวประกอบ "กรณีที่แย่ที่สุด" จำนวนกึ่งเฉพาะขนาดใหญ่ ในขั้นตอน วิธีการของตะแกรงกำลังสอง ที่แตกต่างกับการแยกตัวประกอบของแฟร์มาต์คือ แทนที่จะหา ว่าa^2 - n เป็นกำลังสองหรือไม่เป็นลำดับ แต่จะหาเซตย่อยของส่วนประกอบของลำดับดังกล่าวที่คูณกัน ที่เป็นกำลังสอง ซึ่งสุดท้ายจะได้ผลที่เหมือนกับผลต่างกำลังสอง mod n ถ้าค่าดังกล่าวเป็นผลไม่ชัด(nontrivial) สามารถนำไปใช้แยกตัวประกอบของ N ต่อได้ นอกจากนี้ยังมีการนำไปใช้อีกมากมายที่ยังไม่ได้กล่าวถึงเช่น วิธีแยกตัวประกอบของดิกสัน เป็นต้น
กนู อ็อกเตฟ
กนู อ็อกเตฟ (GNU Octave) เป็นซอฟต์แวร์สำหรับภาษาโปรแกรมระดับสูงโดยเน้นการวิเคราะห์เชิงตัวเลข ช่วยสำหรับแก้ปัญหาเชิงตัวเลขเชิงเส้นและไม่เป็นเชิงเส้น ภาษามีส่วนคล้ายกับ MATLAB นอกจากนี้ยังนำไปใช้ประมวลผลแบบกลุ่มได้ อ็อกเตฟเป็นส่วนหนึ่งของโครงการกนูในการพัฒนาซอฟต์แวร์เสรีเพื่อการใช้งานภายใต้สัญญาอนุญาตสาธารณะทั่วไปของกนู อ็อกเตฟมักถูกมองว่าเป็นทางเลือกหนึ่งที่ฟรีของ MATLAB อันเป็นซอฟต์แวร์ที่มีราคาแพง
เบนนี่ ชาน
เบนนี่ ชาน สามารถหมายถึง:
คณะวิทยาการจัดการ มหาวิทยาลัยราชภัฏมหาสารคาม
คณะวิทยาการจัดการ มหาวิทยาลัยราชภัฏมหาสารคาม (อังกฤษ : Faculty of Management Science, Rajabhat Mahasarakham University) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2528 โดยการยกฐานะจา่กภาควิชาสหกรณ์ คณะมนุษยศาสตร์และสังคมศาสตร์ ขึ้นเป็นคณะวิทยาการจัดการ
ประวัติ
คณะวิทยาการจัดการ เดิมชื่อว่า คณะวิชาวิทยาการจัดการ พัฒนามาจากภาควิชาสหกรณ์คณะมนุษยศาสตร์และสังคมศาสตร์ วิทยาลัยครูมหาสารคาม การเคลื่อนไหวทางความคิดที่จัดตั้งคณะวิชาวิทยาการจัดการ เริ่มในปลายปี พ.ศ. 2527 ทั้งนี้ หลังจากที่วิทยาลัยครูได้ปฏิบัติภารกิจตามพระราชบัญญัติวิทยาลัยครู พ.ศ. 2519 มาระยะหนึ่ง (ประมาณ 9 ปี) พบว่าการผลิตครูได้มีปริมาณเพียงพอต่อความต้องการของสังคม วิทยาลัยครูในฐานะที่เป็นสถาบันอุดมศึกษาในท้องถิ่น จึงได้หาหนทางขยายฐานทาง วิชาการ (Divrersify) เพิ่มบทบาทของตนเองขึ้นเพราะมีอาคารสถานที่และบุคลากรเพียงพอที่จะพัฒนาได้ ผู้บริหารกรiมการฝึกหัดครูยุคนั้น เช่น ท่านอธิบดีพะนอม แก้วกำเนิด รองอธิบดี ดร.วิจิตร จันทรากุล จึงได้ระดมสมอง บุคลากรของวิทยาลัยครู มาช่วยกันหาทางขยายฐานทางวิชาการให้กว้างขวางขึ้นและผลสุดท้ายได้ปรับปรุงพระราชบัญญัติวิทยาลัยครู พ.ศ. 2519 เดิมเปลี่ยนมาใช้พระราชบัญญัติวิทยาลัยครูฉบับที่ 2 พ.ศ. 2527 แทน
ต่อมาเมื่อเปิดภาคเรียนที่ 1/2528 จึงมีบุคลากรย้ายจากคณะอื่นๆ มาเพิ่มขึ้นเรื่อย ๆ โดยในภาคเรียนที่ 1/2528 คณะวิชาวิทยาการจัดการ ได้เริ่มดำเนินการตามคำสั่งวิทยาลัยครูมหาสารคาม ที่ 382/2528 เปิดสอนวิชาต่างๆ ตามบทบัญญัติ แห่ง พ.ร.บ. วิทยาลัยครู ฉบับที่ 2 พ.ศ. 2527 ภาระหน้าที่ของคณะวิชานี้คือ สอนวิจัย ให้บริการวิชาการแก่ชุมชน เน้นการผลิตบัณฑิตสาขาวิทยาการจัดการ
ต่อมาในวันที่ 14 กุมภาพันธ์ 2535 วิทยาลัยครูทุกแห่งได้รับพระราชทานนามว่า “สถาบันราชภัฏ” ซึ่งแปลว่า “คนของพระราชา” ใช้ชื่อภาษาอังกฤษว่า “ Rajabhat Institute” และต่อท้ายด้วยชื่อเดิมหรือชื่อจังหวัด ทำให้ในวันที่ 25 มกราคม 2538 จึงได้มีการยกฐานะเป็นสถาบันราชภัฏมหาสารคาม และดำเนินงานตามพระราชบัญญติสถาบันราชภัฏ พ.ศ. 2538 และวันที่ 6 มีนาคม พ.ศ. 2538 พระบาทสมเด็จพระเจ้าอยู่หัวฯ ทรงพระกรุณาโปรดเกล้าพระราชทานพระราชลัญจกรประจำพระองค์ ให้เป็นตราสัญลักษณ์ประจำสถาบันราชภัฏจึงเกิดเป็น “สถาบันราชภัฏมหาสารคาม” ส่งผลให้คณะวิชาวิทยาการจัดการ วิทยาลัยครูมหาสารคาม แปรสภาพเป็น “คณะวิทยาการจัดการ สถาบันราชภัฏมหาสารคาม” ซึ่งมุ่งเน้นการผลิตนักวิชาการด้านการจัดการ
ต่อมา พระบาทสมเด็จพระเจ้าอยู่หัว ทรงโปรดเกล้าฯ ให้ตราพระราชบัญญัติมหาวิทยาลัยราชภัฏ พ.ศ. 2547 ซึ่งส่งผลให้สถาบันราชภัฏมหาสารคามเปลี่ยน สถานะเป็น “มหาวิทยาลัยราชภัฏมหาสารคาม” และคณะวิทยาการจัดการ สถาบันราชภัฏมหาสารคาม ก็ได้ยกฐานะเป็น “คณะวิทยาการจัดการ มหาวิทยาลัยราชภัฏมหาสารคาม” ตั้งแต่วันที่ 15 มิถุนายน 2547 จนถึงปัจจุบัน
โครงสร้างการบริหาร
คณะวิทยาการจัดการ มหาวิทยาลัยราชภัฏมหาสารคาม แบ่งการบริหารงานออกเป็นกลุ่มงานต่างๆ ดังนี้
กลุ่มนิวเคลียส pulvinar
กลุ่มนิวเคลียส pulvinar  (pulvinar nuclei,, )  หรือเรียกสั้น ๆ ว่า  pulvinar เป็นกลุ่มนิวเคลียสที่อยู่ในทาลามัส
pulvinar  ปกติจัดอยู่ในกลุ่มนิวเคลียส lateral thalamic nuclei ในสัตว์ฟันแทะและสัตว์กินเนื้อ  แต่เป็นคอมเพล็กซ์ต่างหากในไพรเมต  เป็นคำที่ย่อมาจากคำในภาษาละตินว่า  "pulvinus"  ซึ่งแปลว่า เบาะ  ในศาสนาของโรมโบราณ เป็นคำที่หมายถึงเก้าอี้ยาวมีเบาะสำหรับให้เทพใช้
องค์ประกอบ
โดยทั่ว ๆ ไป pulvinar แบ่งออกเป็น ส่วนหน้า (anterior) ส่วนล่าง (inferior) ส่วนข้าง (lateral) และส่วนใน (medial) แต่ละส่วนมีนิวเคลียสหลายกลุ่ม